|  |  |
| --- | --- |
| ethnosim  **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΙΩΑΝΝΙΝΩΝ**  **ΔΗΜΟΣ ΖΙΤΣΑΣ** Έδρα: Ελεούσα **Αρ.Αποφ**.**: 405/2014** | **ΑΠΟΣΠΑΣΜΑ**  **Από το Πρακτικό Αρ. 17/30-12-2014 συνεδρίασης του Δημοτικού Συμβουλίου του Δήμου Ζίτσας.**  **ΠΕΡΙΛΗΨΗ**  **Δημοπράτηση Δημοτικού ακινήτου στην Τ.Κ. Λοφίσκου** |

Στην Δημοτική Κοινότητα Ελεούσας και στην αίθουσα συνεδριάσεων του Δημοτικού Συμβουλίου που βρίσκεται στο παλαιό Δημοτικό Κατάστημα επί της οδούΛασκαρίνας 3α,σήμερα στις 30 του μήνα Δεκεμβρίου του έτους 2014, ημέρα της εβδομάδας Τρίτη και ώρα 18.30 συνήλθε σε τακτική δημόσια συνεδρίαση το Δημοτικό Συμβούλιο του Δήμου Ζίτσας, ύστερα από την αριθμ. 25844/23-12-2014 έγγραφη πρόσκληση του Προέδρου του Δ.Σ., η οποία δημοσιεύτηκε στον ειδικό χώρο ανακοινώσεων του Δημαρχείου και στην ιστοσελίδα του Δήμουκαι επιδόθηκε με αποδεικτικό ή γνωστοποιήθηκε στον κ. Δήμαρχο, στους κ.κ. Δημοτικούς Συμβούλους, στον Πρόεδρο της Δημοτικής Κοινότητας Ελεούσας και στους Προέδρους ή εκπροσώπους των Τοπικών Κοινοτήτων σύμφωνα με το άρθρο 67 του Ν. 3852/2010, για συζήτηση και λήψη σχετικής αποφάσεως.

Η πρόσκληση επίσης κοινοποιήθηκε ή γνωστοποιήθηκε στον αναπληρωτή Πρόεδρο του Τοπικού Συμβουλίου Νέων της Δημοτικής Ενότητας Πασσαρώνος (λόγω παραίτησης της Προέδρου) και στους Προέδρους των Τοπικών Συμβουλίων Νέων των Δημοτικών Ενοτήτων, Εκάλης και Μολοσσών.

Στην συνεδρίαση του Δημοτικού Συμβουλίου σε σύνολο είκοσι επτά (27) Δημοτικών Συμβούλων βρέθηκαν παρόντες κατά την έναρξη της συνεδρίασης οι είκοσι ένας (21), δηλαδή:

**ΠΑΡΟΝΤΕΣ**

|  |  |
| --- | --- |
| 1. Λιάκος Παναγιώτης 2. Βότσικας Αλκιβιάδης 3. Σφήκας Νικόλαος 4. Γεωργούλη Γιαννούλα 5. Ράρρας Φώτιος 6. Καρατασίτσας Ανέστης 7. Γρίβας Περικλής 8. Μάστακας Θωμάς 9. Μπότσιου Δήμητρα 10. Λάμπρου Δημήτριος 11. Παπαγιαννόπουλος Χρήστος | 1. Γκουγιάννος Ευάγγελος 2. Γαρδίκος Βασίλειος 3. Τσακανίκας Δημήτριος 4. Λεοντίου Κων/νος 5. Γκαραλέας Δημήτριος 6. Xανδόλιας Απόστολος 7. Καλογήρου Ιωάννα 8. Στέφος Θεόδωρος 9. Καλόγηρος Δημήτριος 10. Μανούσης Σωτήριος |

**Α Π Ο Ν Τ Ε Σ Δ. Σ.**

1. Σταλίκας Γεώργιος
2. Μαλισσόβας Παναγιώτης
3. Μιχάλης Στέφανος
4. Παπαδημητρίου-Θεμελή Χριστίνα
5. Βούζας Χρυσόστομος
6. Ματσάγκας Εμμανουήλ

οι οποίοι δεν είχαν προσέλθει αν και κλήθηκαν νόμιμα.

**Στη συνεδρίαση παρέστησαν:**

* Ο Δήμαρχος κ. Πλιάκος Μιχαήλ
* Πρόεδροι και Εκπρόσωποι Τοπικών Κοινοτήτων.
* Ο υπηρεσιακός Γραμματέας κ. Δρόσος Ιωάννης για την τήρηση των πρακτικών του Δημοτικού Συμβουλίου.

Ο Δημοτικός Σύμβουλος κ. Μαλισσόβας Παναγιώτης προσήλθε στην συνεδρίαση κατά την συζήτηση του 13ου θέματος της ημερήσιας διάταξης ενώ ο Δημοτικός Σύμβουλος κ. Μανούσης Σωτήριος αποχώρησε από την συνεδρίαση κατά την συζήτηση του 22ου θέματος της ημερήσιας διάταξης.

**Επί του 29ου θέματος της ημερήσιας διάταξης:**

Στο συγκεκριμένο θέμα συμμετείχε με δικαίωμα ψήφου ο εκπρόσωπος της Τ.Κ. Λοφίσκου κ. Στουγιάννος Βασίλειος.

Ο Πρόεδρος έδωσε τον λόγο στον Αντιδήμαρχο κ. Λάμπρου Δημήτριο ο οποίος αναφέρθηκε στα κυριότερα σημεία της έγγραφης εισήγησης, που είχε δοθεί έγκαιρα στους Δημοτικούς Συμβούλους, κατατέθηκε προκειμένου να εγγραφεί στα πρακτικά και έχει ως εξής:

«Όπως γνωρίζετε, το Δημοτικό Συμβούλιο με την υπ’ αριθ. 269/29-09-2014 Απόφασή του έκανε δεκτή την αίτηση της κας Μπριασούλη Αλεξάνδρας του Κων/νου για λύση της μίσθωσης ισόγειου δημοτικού ακινήτου στην Τ.Κ. Λοφίσκου, με ημερομηνία αποχώρησης την 30/9/2014 και τον άμεσο έλεγχο και τακτοποίηση του μισθίου από την Τεχνική υπηρεσία του Δήμου, προκειμένου να είναι έτοιμο για επαναδημοπράτηση εφόσον εκδηλωθεί ενδιαφέρον.

Το συγκεκριμένο δημοτικό ακίνητο έχει εμβαδό 87 τμ μαζί με τους βοηθητικούς χώρους και έχει τακτοποιηθεί πολεοδομικά. Επειδή δε, έχει εκδηλωθεί ενδιαφέρον για την εκμίσθωση του, προκειμένου να λειτουργήσει ως κατάστημα υγειονομικού ενδιαφέροντος, προτείνεται να εγκριθεί η εκμίσθωσή του ύστερα από δημοπρασία, τους όρους της οποίας θα καθορίσει η Οικονομική Επιτροπή του Δήμου.

Ο εκπρόσωπος της Τ.Κ. Λοφίσκου με την προηγηθείσα υπ’ αριθ. 18948/24-9-2014 γνωμοδότηση, εξέφρασε την σύμφωνη γνώμη του για την εκμίσθωση αυτή».

Στη συνέχεια ο Πρόεδρος κάλεσε το Συμβούλιο να αποφασίσει σχετικά, το οποίο αφού έλαβε υπόψη του την παραπάνω εισήγηση και την σύμφωνη γνώμη και θετική ψήφο του εκπροσώπου της Τ.Κ. Λοφίσκου

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την εκμίσθωση του ισόγειου δημοτικού ακινήτου που βρίσκεται στην Τ.Κ. Λοφίσκου εμβαδού 87 τ.μ. μαζί με τους βοηθητικούς χώρους, προκειμένου να λειτουργήσει ως κατάστημα υγειονομικού ενδιαφέροντος, ύστερα από δημοπρασία, τους όρους της οποίας θα καθορίσει η Οικονομική Επιτροπή του Δήμου.

**Η Απόφαση αυτή έλαβε αύξοντα αριθμό 405/2014.**

**Συντάχθηκε το πρακτικό αυτό και υπογράφεται ως ακολούθως:**

|  |  |  |
| --- | --- | --- |
| **Ο ΠΡΟΕΔΡΟΣ ΤΟΥ Δ.Σ.**  **ΛΙΑΚΟΣ ΠΑΝΑΓΙΩΤΗΣ** | **Ο ΓΡΑΜΜΑΤΕΑΣ ΤΟΥ Δ.Σ.**  **Τ.Υ.**  **ΚΑΛΟΓΗΡΟΣ ΔΗΜΗΤΡΙΟΣ** | **ΤΑ ΜΕΛΗ ΤΟΥ Δ.Σ.**  **Τ.Υ.** |

# Ακριβές Απόσπασμα

Μ.Ε.Δ.

ΔΡΟΣΟΣ ΙΩΑΝΝΗΣ

Υπηρεσιακός Γραμματέας

# Δημοτικού Συμβουλίου